वलसाड. गुजरात में खुले में शौच करने गई एक लड़की को कुत्तों ने नोचकर मार डाला। वलसाड के करदीवा गांव में आठ साल की यह बच्ची शुक्रवार सुबह अपने घर से शौच के लिए निकली थी। तभी करीब 15 कुत्तों ने उस पर हमला कर दिया। उसकी चीखें सुनकर लोग जब तक पहुंचे, तब तक बच्ची को कुत्ते काफी नोच चुके थे। बच्ची को अस्पताल ले जाया गया, लेकिन तमाम कोशिशों के बाद भी उसकी जान नहीं बचाई जा सकी।

इस गांव में करीब 130 घर हैं, लेकिन 50 में शौचालय नहीं है। इसलिए लोगों को शौच के लिए बाहर जाना पड़ता है। इस बच्ची के पिता नहीं हैं और उसका लालन-पालन उसकी मां कर रही थी।

कागजों पर स्वच्छ भारत मिशन लागू करने में सबसे आगे है गुजरात